# תלמוד בבלי מסכת בבא מציעא נח ע"ב

**משנה**

**<כלל>**

כשם שאונאה במקח וממכר כך אונאה בדברים.

**<פירוט>**

<כלכלי>

לא יאמר לו בכמה חפץ זה והוא אינו רוצה ליקח.

<מגזרי>

אם היה **בעל תשובה** לא יאמר לו זכור מעשיך הראשונים,

אם הוא **בן גרים** לא יאמר לו זכור מעשה אבותיך,

שנאמר "וגר לא תונה ולא תלחצנו" (שמות כ"ב כ).

**גמרא**

## בריתא א

תנו רבנן:

**<לימוד>**

"לא תונו איש את עמיתו" (ויקרא כ"ה יז) - באונאת דברים הכתוב מדבר.

אתה אומר באונאת דברים, או אינו אלא באונאת ממון?

כשהוא אומר "וכי תמכרו ממכר לעמיתך או קנה מיד עמיתך" (ויקרא כ"ה יד) - הרי אונאת ממון אמור,

הא מה אני מקיים "לא תונו איש את עמיתו" (ויקרא כ"ה יז) - באונאת דברים.

**<מימוש>**

**א.**

הא כיצד?

<מגזרי>

אם היה **בעל תשובה**

אל יאמר לו זכור מעשיך הראשונים,

אם היה **בן גרים**

אל יאמר לו זכור מעשה אבותיך,

אם היה **גר** ובא ללמוד תורה

אל יאמר לו פה שאכל נבילות וטריפות, שקצים ורמשים בא ללמוד תורה שנאמרה מפי הגבורה.

אם **היו יסורין באין עליו**, אם **היו חלאים באין עליו**, או שהיה **מקבר את בניו**,

אל יאמר לו כדרך שאמרו לו חביריו לאיוב "הלא יראתך כסלתך תקותך ותם דרכיך זכר נא מי הוא נקי אבד". (איוב ד' ו)

<כלכלי>

אם היו **חמרים מבקשין תבואה ממנו**,

לא יאמר להם לכו אצל פלוני שהוא מוכר תבואה - ויודע בו שלא מכר מעולם.

רבי יהודה אומר: אף לא **יתלה עיניו על המקח בשעה שאין לו דמים**, שהרי הדבר מסור ללב,

וכל דבר המסור ללב נאמר בו "ויראת מאלהיך".

## ברייתא ב והערה עליה

אמר רבי יוחנן משום רבי שמעון בן יוחאי: גדול אונאת דברים מאונאת ממון,

שזה נאמר בו "ויראת מאלהיך" (ויקרא כ"ה יז) וזה לא נאמר בו "ויראת מאלהיך".

ורבי אלעזר אומר: זה בגופו וזה בממונו.

רבי שמואל בר נחמני אמר: זה - ניתן להישבון, וזה - לא ניתן להישבון.

## ברייתא ג והערה עליה

תני תנא קמיה דרב נחמן בר יצחק: כל המלבין פני חבירו ברבים כאילו שופך דמים.

אמר ליה: שפיר קא אמרת, דחזינא ליה דאזיל סומקא ואתי חוורא.